FI
L 58/1402
Euroopan unionin virallinen lehti
23.2.2023
KOMISSIO PILOTTIHANKKEET
LUKU PP 01 — TUTKIMUS JA INNOVOINTI (jatkoa) PP 01 23
(jatkoa)
PP 01 23 04
(jatkoa) Selvitysosa Maaliskuun 29 päivänä 2022 saatavilla olleiden tietojen perusteella Ukrainassa on raportoitu kadonneeksi yli 2 000 lasta 1 481 perheestä sodan vuoksi.
Sodan jatkuessa nämä luvut kasvavat kymmenillä päivässä.
Kadonneiden lasten tapauksia hoitavien muiden järjestöjen kokemusten perusteella tiedetään, että vastausten antaminen jokaiselle perheenjäsenelle, joka on ilmoittanut lapsen kadonneeksi, voi sota- ja katastrofitilanteissa kestää useita vuosia ja että tarvitaan määrätietoisia menettelyjä perheenjäsenten jäljittämiseksi jokaiselle ilman huoltajaa olevalla ukrainalaiselle lapselle Euroopassa ja jokaiselle sotaorvolle sekä yhteistyötä tunnistamattomia jäännöksiä analysoivan kadonneita henkilöitä käsittelevän kansainvälisen komitean kanssa.
Määrätietoiset ja nopeat menettelyt ja välineet rajat ylittävien tapausten hallintaa varten kaikkialla Euroopassa ovat olennaisen tärkeitä, koska ihmiset voivat liikkua vapaasti unionin ja ETA:n alueella.
Missing Children Europe -järjestö (kadonneiden ja seksuaalisesti hyväksikäytettyjen lasten asioita hoitava eurooppalainen kattojärjestö) olettaa kadonneiden ilman huoltajaa olevien alaikäisten määrän kasvavan nopeasti unionin alueella sodan jatkuessa, koska hyökkäykset kohdistuvat useammille alueille ja useammat lapset jäävät orvoiksi sodan vuoksi.
Näissä vakavissa olosuhteissa kadonneiden lasten tapauksia käsittelevä ukrainalainen järjestö (joka kuuluu Missing Children Europe -järjestöön) yrittää kovasti tukea vanhempia ja lapsia, vaikkei sillä ole pääsyä toimistolleen ja vaikka se joutuu turvautumaan pelkästään mobiililaitteen, sähköpostitilin ja sosiaalisen median käyttöön.
Kommunikointi naapurimaiden, kuten Puolan ja Romanian, kanssa on vaikeaa, ja tietoa voidaan helposti menettää ja hukata ja inhimillisiä erehdyksiä voi tapahtua.
Tässä kriisissä on enemmän kuin ilmeistä, että tarvitaan tapausten hallintajär­ jestelmä, jonka avulla voidaan käsitellä kadonneita ukrainalaisia lapsia koskevia tietoja rajojen yli.
Vaikka kadonneita lapsia koskevia tapauksia hoitavilla järjestöillä on käytettävissään useita keinoja ja viestintävälineitä, nämä rajoittuvat paikallisiin tapauksiin, joista suurin osa on karanneita teini-ikäisiä.
Kolmeltakymmeneltäkahdelta 116000-vihjepuhelimelta, joista suurin osa on Missing Children Europen jäseniä, puuttuu väline, jolla tuetaan kateissa ja ilman huoltajaa olevia lapsia koskevaa yhteistyötä ja nopeaa rajat ylittävää tiedonvaihtoa yhteisen alustan kautta, jossa korostetaan tietojen turvallisuutta ja yksityisyyttä.
Ehdotettu kadonneiden lasten jäljittämisohjelma Ukrainaa varten hyödyntää teknologiaa, jotta kadonneita lapsia koskevat rajat ylittävät tapaukset voidaan ratkaista organisaatioiden yhteistyön avulla mahdollisimman nopeasti ja tehokkaasti.
Pilottihankkeessa hyödynnetään EU:n rahoittamasta Horisontti 2020 -puiteohjelman ChildRescuetutkimushankkeesta (avustussopimus nro 780938) saatuja tutkimustuloksia ja teknistä taitotietoa.
Tuossa hankkeessa vahvistetaan tarvittavat toiminnot ja palvelut, joiden avulla voidaan käsitellä rajat ylittäviä tapauksia epätoivoisissa tilanteissa.
Ehdotetulla täytäntöönpanolla luodaan turvallinen verkkoalustaympäristö, joka perustuu edellä mainitun Horisontti 2020 -aloitteen yhteydessä kehitettyyn perusprototyyppiin ja kattaa Missing Children Europen ja sen Ukrainassa toimivan tytärjärjestön yksilöimät erityistarpeet: — raportoiminen kadonneiden ukrainalaisten lasten tapausten esiintyvyydestä ja paikallisten ja rajat ylittävien tapausten hallinnointi valtuutettujen järjestöjen avulla kaikkialla Euroopassa; — rajatylittävien tapausten turvallinen jakaminen asianomaisten järjestöjen kesken, koska Ukrainasta kadonnut lapsi voi olla missä tahansa Euroopassa (eikä aina omasta tahdostaan); — rajat ylittäviä tapauksia koskevan olemassa olevan tietokannan siirtäminen yhtenäiselle alustalle; — ukrainalaisia kadonneita lapsia koskevien tapausten älykäs täsmäyttäminen kehittyneiden koneoppimistek­ niikoiden pohjalta;